钦定古今图书集成/理学汇编/文学典/第118卷 > 冯舜臣
## 钦定古今图书集成/理学汇编/文学典/第118卷 > 冯舜臣

按《襄阳府志》：“舜臣字五馀，以选贡授宜黄知县，称经
术循吏，士民戴之。负才性，不欲逢迎上官，遂拂衣归。
以诗文重于郡邑，大令李思启聘修县志及名迹录，
太守唐显悦属以郡志，未观厥成。著有文集五十二
卷，《衣带集》三十二卷。临池摇曳，风流不摹旧名帖，凡胜迹佳事，非出其手不传也。十饮乡大宾，八十有五”
卒；命子列点定书史于灵几旁，我神气或往来其中
云。子鼎金，著有“诗集”三卷；能继父志。